Bétera vibra amb el seu Crida als peus del Castell
11 de març de 2024

• El món faller beterense clama a Candela Magraner i Nerea Ruiz, Falleres Majors de Bétera, en una Crida multitudinària.

Ara si que si, Bétera està en Falles. Aquest dissabte Bétera ha viscut una Crida multitudinària als peus del seu Castell on Candela Magraner I Rosselló i Nerea Ruiz I Álvarez, Fallera Major Infantil i Fallera Major de Bétera, respectivament, han cridat al món faller beterense que “ja estem en Falles”. Aquest moment ha marcat l'inici del calendari faller amb una Crida en la qual les Falleres Majors han convidat a totes i tots a gaudir de “les millors festes del món”.

Aquesta cita ha congregat al Castell, un any més, a l'Alcaldessa del municipi, Elia Verdevío, el regidor de Festes, José Vicente Martí, membres de la Corporació Municipal així com la Junta Local Fallera i totes les Falleres Majors i els Presidents de les cinc comissions: Falla La Barraca, Falla l’Albereda, Falla Carraixet, Falla Gran Via de l'Est i Falla Gran Via del Sud.

Signatura en el llibre d'honor

Prèviament a la Crida, les Falleres Majors de Bétera al costat de les màximes representants de les cinc comissions falleres del municipi han deixat unes emotives paraules al costat de la seua signatura en el llibre d'honor de l'Ajuntament. Unes paraules, que queden immortalitzades i que escriuen la història de Bétera.

Crida

La metxa de les Falles de Bétera s'ha encés amb la Crida i amb les crides que les falleres majors de cada comissió han fet al món faller beterense qui en cada intervenció han alçat els estendards posant de manifest les ganes que tenen de gaudir de les Festes DE Sant Josep.

Després d'elles, Candela Magraner i Nerea Ruiz s'han posat enfront del micro per a dirigir-se a totes les falleres i fallers de Bétera convidant-los a gaudir d'unes festes úniques, carregades de germanor i de bon ambient.

A continuació, l'Alcaldessa de Bétera, ha pres la paraula posant en valor “aquestes festes que representen la unitat, l'alegria, el foc, la pólvora i la música” i incidint en la importantíssima labor que “es realitza des de la Junta Local Fallera i les Comissions per mantindre vives les tradicions i transmetre-les a les futures generacions de falleres i fallers actuant sempre des de la responsabilitat, el sentit comú i el civisme”.

Elia Verdevío s'ha dirigit també a Candela i Nerea recordant-los que durant la setmana fallera “no deixeu de somiar amb els ulls oberts perquè aquestes Falles seran inoblidables”, un missatge que ha fet extensiu als representants de les 5 comissions de Bétera.

L'Alcaldessa, igualment, ha sigut l'encarregada de fer lliurament, al costat del regidor de Festes, José Vicente Martí, de les claus del municipi a les Falleres Majors, Candela Magraner i Nerea Ruiz.

La figura de la dona feta Fallera

Als peus del Castell la multitud ha pogut gaudir d'un espectacle audiovisual projectat en la façana d'aquest emblema patrimonial que no ha deixat indiferent a ningú.

En eixe sentit, el paper de la dona ha sigut una de les parts més emocionants i representatives d'aquesta Crida 2024, on s'ha pogut observar la figura de la dona al seu pas per totes les civilitzacions fins a arribar a convertir-se en una Fallera. Un moment en el qual han aparegut les imatges de les Falleres Majors de Bétera, Candela Magraner i Nerea Ruiz. El recorregut faller ha continuat amb les imatges dels representants de les cinc comissions de Bétera, un moment en el qual cada comissió a victorejat als seus màxims representants.

L'expectació s'ha mantingut durant tot l'espectacle que ha fet que el Castell haja anat canviant a poc a poc de forma. Els jocs típics del casal, com ara les cartes o el parxís, també han sigut representats en aquest espectacle igual que els esbossos dels monuments de les cinc comissions. De sobte, el Castell ha canviat la seua imatge per la sala d'exposicions de l'Ajuntament vell de Bétera per a mostrar els monuments fallers de 2024.

Al seu torn, el foc purificador, molt representatiu d'aquestes festes i sobretot, de Bétera com poble coeter, també ha sigut protagonista d'aquest espectacle.

Les teles dels vestits de fallera projectats en la silueta del Castell han donat pas a unes imatges de l'Ofrena de Bétera on s'ha pogut veure a la Verge dels Desemparats representada en els taulells típics de Bétera.

La Crida ha finalitzat amb un castell de focs artificials que ha il·luminat el cel de Bétera.